LidanRubinov/Halacha-QA huggingface dataset:
שאלה: צער בעלי חיים איננו חלק מההווי היהודי: כב הרב, בהמשך לדברים שנאמרו בידי פותח הדיון, אני ראיתי את הסרטונים שהציגו בתכנית "כלבוטק", ולפי מה שמראים שם זאת התעללות לשמה, ואסביר: רואים מבעד למצלמות שלפרה שבורה הרגל והיא היחידה שלא רוצה לזוז בדרך למשחטה, בעוד שכל שאר החברות שלה כבר נהפכו ממזמן הגיעו לתיקונם. ובשל זאת, רואים את האחראי על ההובלה לשחיטה, לוקח שוקר חשמלי וללא הסתייגות כלל מחשמל את הפרה במקום הכי עדין שלה, בעטינים, צעקות השבר של הפרה נשמעות בבירור ובקול רם, ללא שום צד של הכרח כלל. ממתי מותר להתעלל בצורה כזאת בבעל חיים? לא שמעתי על דבר כזה. מסופר בתלמוד, על רבי יהודה הנשיא שלא חס לפי כבודו כמובן, על העגל הרך, ונענש משמיים. העובדים שעושים מעשי אכזרויות שכאלו על אחת כמה וכמה שייענשו באותה מידה. יש דרכים רבות על מנת לבצע את עבודת השחיטה ללא שום תוספת יוקר על העבודה, גם ללא הצער הגדול הזה. חוץ מזה, אפשר גם לאכול בשר פעם בשבוע וזה מספיק דיו, רוב המאגרים החיוניים לאדם מצויים גם בפירות ובירקות ובדגנים גם. הם עולים פחות בהרבה מבשר, וגם מספקים את החומרי גלם הטובים ביותר לאדם. ובתור הלצה, אני מעדיף לאכול ירק טרי, מאשר בשר משובח אך מחושמל. השאלה נשאלה בהמשך לשאלה "כשרות מוצר תנובה-בשר שהתעללו בו"
תשובה: אין ספק שהתעללות בבע"ח אסורה מהתורה, וכך גם נפסק בשו"ע אה"ע סי' ה. אני התייחסתי לגידול בע"ח לצורך תזונה בסיסית של בני אדם, ביניהם ילדים רעבים ועניים.
שאלה: האם יש מחילה בפניה לערכאות כאשר החל דין תורני : רבה, הלוואי והיו הילדים מוכנים לשמוע לרב מהחוג שלהם או אפילו יועץ. הם אינם זזים מעמדתם שהם צודקים. רבנים מהחוג שלהם שדיברתי איתם אינם מקבלים בשום אופן את התנהגות הילדים שמתערבים בין ההורים ולוקחים צד. כמה שמסבירים להם הם בשלהם, קודם תביא כסף ואחר כך נחשוב אם לדבר איתך. האם יש מחילה במקרה כזה כאשר אומרים לחדול והם אינם שומעים? תבעו אותי במקביל גם בבית משפט, אינה מוכנה לדין תורה למרות שההליך החל וכבר התקיימו 2 דיונים, 2 יועצים לנשואין ובית הדין קבעו שהיא צריכה טיפול ומסרבת. לבשורות טובות. השאלה נשאלה בהמשך לשאלה "לסלוח לילדי שמחרימים אותי"
תשובה: כפי שכתבתי לך, אם אין אפשרות עתה לשנות את עמדתם אזי בנתיים אל תגביר את המחלוקת מחד, ומאידך, אינך חייב לסלוח להם. כדאי להאזר בסבלנות של מספר שנים. יתכן שהזמן ירפא את הרגשות הקשים.
שאלה: לחתום על "הסכם לכבוד הדדי" לפני החתונה: אנו מתעתדים להתחתן בקרוב ומתחבטים בשאלה האם לחתום על הסכם לכבוד הדדי טרם נישואינו. נשמח לשמוע עמדות הרב בעניין. סברות לכאן ולכאן. ב מראש!
תשובה: אם מדובר על זיווג ראשון, אזי אין צורך לרוץ לחתום על חוזה זה. לפעמים החתימה מעוררת סדק בביטחון ובאמונה בקשר שנולד רק עתה. אולם אם אצלכם זה לא מעורר שום הרגשות של שבירת התמימות או אם ההורים דוחפים אתכם לחתום על הסכם זה, הסכם זה הוא הסכם טוב ומגדיר דברים שיכולים לעמוד לעזר לעת משבר.
שאלה: מד חום דיגיטלי בשבת לתינוק: האם מותר למדוד חום לתינוק, ילד קטן, במד-חום דגיטלי? יש בבית מד-חום רגיל אך זה לוקח 4-5 דקות עד שהוא מראה את התוצאה ובנתיים הילד בוכה-צועק.
תשובה: מותר, מכיוון שאיסורי דרבנן נדחים לצורך קטן בכל התחומים.
שאלה: נעור אבק בשבת: האם מותר להורות לנער בגד בצבע בהיר מאבק גם אם האדם מקפיד! לא לצאת עם האבק? כי: 1- הביאור הלכה סימן שב, א ד"ה "עלה", כותב: שאפשר שיהיה אסור, וגם הוא כתב זאת על דרך האפשר ובמ"ב לא הזכיר זאת. 2- שו"ע הרב, א מתיר תמיד בבגד כהה. 3- דעת הרמ"א, שכל דין האבק מותר מעיקר הדין.
תשובה: מעיקר הדין מותר, כדעת שו"ע הרב שמתיר בבגדים צבעוניים. הרחבת תשובה: א. לדעת השו"ע האיסור רק בניעור מטל ולא מאבק, ואבק מותר לנער מבגד בכל צבע, גם חדש (ראה ילקו"י). ב. הרמ"א כתב כדעת רש"י: "י"א דאסור לנער בגד מן האבק עליו אם מקפיד עליו וטוב לחוש לדבריו". הדעה מובאת כדעת מיעוט ובלשון 'טוב'. ג. ועוד, הביה"ל לא חייב ולא כתבו במ"ב, הבו דלא לוסיף עליה. ד. ועוד, שו"ע הרב מתיר בפשיטות. לכן אין צריך להחמיר בבגדים צבעוניים אף שמקפיד על כך. וכך ראוי להורות.
שאלה: משנה ברורה לעומת ביאור הלכה: מה כללי הפסיקה במשנה ברורה אם הוא הביא דבר לאסורא בביאור הלכה, אך במ"ב לא הזכיר זאת?
תשובה: נראה שיש לפסוק כמו שפסק במשנה ברורה. בשורות טובות
שאלה: לקפל צורות מנייר בשבת: האם מותר בשבת לסדר מפיות-נייר בצורות שונות ולשים ליד הצלחות זה חד פעמי שזורקים? קשה להגיד שיש כאן אסור בונה.
תשובה: יש בעיה בלהדק את הקיפול, ולכן זה יהיה אסור מדרבנן.
שאלה: שערות שנתלשות מהסקוץ  בשבת: יש לי בכובע וגם במכנסיים סקוץ' שנסגר ונפתח. עכשיו, לצערי הרב, עם הכיבוס הוא כבר ניהיה רך ומתי שפותחים אותו נתלש ממנו כמה שערות סקוץ. רציתי לדעת האם בדיעבד שפתחתי את הסקוץ ונתלשו כמה שערות (לא היה בדעתי שזה יתלש) האם עברתי על איסור בשבת או שלא? על עזרתכם
תשובה: הסקוץ' מותר עקרונית בשבת מתוך הנחה שאין כאן חבור ממש אלא רק הסתבכות חלק בחלק. אך אם מדובר בחיבור ממש הגורם לתלישה, אם הדבר קורה בדרך קבע הוא אסור.
שאלה: שטיפת פנים בבוקר: רציתי לדעת, האם יש חובה לשטוף את הפנים אחרי שאני קם מהשינה של הלילה? וגם האמות של היד האם חובה לשטוף אותם או שמספיק רק כף היד?
תשובה: חובה לרחוץ פניו וליטול ידיו עד לשורש כף היד.
שאלה: לקיחת כסף עבור טרמפ: ראובן נסע עם חברו טרמפ מגוש דן לירושלים וכעת החבר מבקש השתתפות בדלק. ראובן אומר לא חשבתי שיקח כסף. התוספות ב"ק דף כ עמוד ב כותבים שאם הנהנה לא היה מוכן לשלם עבור הנאתו, ואם היה יודע שזה עולה כסף היה מוותר על זה. ונפסק, חו"מ, שסג, ח. מה הדין במקרה זה?
תשובה: התשובה בקצרה: אם לא סיכמו מראש על הטרמפ, אלא הנהג אסף את ראובן במהלך הנסיעה, ראובן פטור מלשלם מפני שברור שהמנהג הוא לא לקחת כסף על כך (אמנם שמעתי שברוסיה המנהג הוא לקחת כסף גם בציור כזה וממילא שם יהיה חייב). אם סיכמו לפני הנסיעה לנסוע יחד, נראה שאם זו נסיעה שברור שהנהג היה נוסע בכל מקרה, ראובן פטור מפני שהמנהג הוא לא לקחת כסף. ואם זו נסיעה שאפשר לחשוב שהוציא את הרכב במיוחד (כגון: נסיעה לחתונה וכדומה), והנהג אכן טוען שלולא שהיה ראובן מצטרף אליו לא היה מוציא את הרכב, יכול הנהג לתבוע מראובן דמי השתתפות בנסיעה, אלא אם כן ראובן יוכיח שהמנהג הברור במקומם הוא שנהגים לא דורשים כסף מטרמפיסטים או שברור לכל שראובן הוא אדם שלא מוציא כסף על נסיעות כאלה. הרחבה: הרמ"א בסימן רמ"ו סעיף י"ז כותב " האומר לחברו אכול עמי צריך לשלם לו ולא אמרינן מתנה קא יהיב ליה" דהיינו ההנחה הפשוטה כאשר אדם נותן משהו לחברו אין כוונתו למתנה, ומסיים הרמ"א "ודווקא דליכא הוכחה שנתן לו לשם מתנה" ולכן אם מנהג המקום ברור שנתן לשם מתנה אין הוא יכול לתבוע כסף. במקרה שהבאנו, שטוען הנהג שהתכוון לקחת כסף אין לפטור את ראובן מטעם זה נהנה וזה לא חסר מפני שכל אדם נוסף שנוסע ברכב מוסיף לצריכת הדלק, ודומה הדבר למה שפסק השו"ע בסימן שס"ג סעיף ז' שאם אדם דר בבית חברו והזיק לו היזק קטן בכך שהשחיר לו את קירות ביתו חייב לשלם את מלוא ת השכירות, וא"כ גם כאן חייב לשלם את חלקו בהוצאות, ופטור רק מטעם שברור שזה המנהג. המקרה שהבאנו שהנהג טוען שלא היה מוציא את הרכב אם היה יודע שראובן לא היה משלם, וראובן טוען שלא היה מצטרף, נראה לדמות זאת למקיף וניקף שכמו ששם אם הניקף לא גילה דעתו מראש שאינו נהנה מן ההקפה אין הוא יכול לטעון אחר כך שאין זו הנאה בשבילו (חו"מ קנ"ח ט') כך גם פה ראובן לא יכול לטעון שאינו נהנה, אמנם אם ידוע ומפורסם שראובן לא מוציא כסף על נסיעות כאלה ברור שאין הוא נהנה ואז הוא פטור מלשלם, ואמנם פסק השו"ע בסימן שס"ג כרי"ף שזה לא נהנה וזה חסר חייב, אך פה שהנהג גם נהנה מן הנסיעה נראה לדמות זאת למקיף וניקף. הרב יהודה חי לנזר
שאלה: קיבלתי שני ספרים ושילמתי על אחד: אדם הזמין ספר מחברת ספרים והם שלחו לו 2 עותקים. הוא התקשר פעם אחת והודיע להם ומרו שיבואו לקחת. עבר שבועיים ועדיין לא באו. האם זכה בספר?
תשובה: ספר אחד הוא קנה להיות שלו. כלפי הספר השני חלה עליו מצוות השבת אבידה.
שאלה: קרובים הכשרים לעדים בחופה: אדם שעורך חופות לחלוניים, שאין אנשים שכשרים לעדות שישמשו כעדים חוץ מהרב המקדש. לכן הוא רוצה במקרה שאין עד אחר להשתמש בקרוב משפחה דתי שכשר לעדות, או שני בשני לפי שו"ע או שני בשלישי שכשר אף לרמ"א, נרצה לדעת בפועל על איזה קרובים מדובר בפועל? דודים וכדומה נשמח לקבל רשימה.
תשובה: אין לאדם לערוך חופה אא"כ בקיא בהלכות קידושין, ולכן ודאי מי שאינו בקיא ויודע הלכות אלו על בוריין לא יערוך ולא יסתמך על רשימה זו, ובפרט שיש פרטי הלכות ולא אוכל להביא את כולם כאן. בנוגע לגוף השאלה, יש להקדים ולומר שכל הרחוק רחוק קודם, ורב הרגיל לערוך חופה לשאינם דתיים צריך להתרגל להביא עימו אדם נוסף וכך לא יסתבך ולא יצטרך להמר ולהיות תלותי במציאות שיפגוש באולם, ועל כך נאמר איזהו חכם הרואה את הנולד. העוזר הנלווה גם יוכל לסייע לו ולהגיש לו את היין ובכך להימנע ממגע של מחללי שבת בפרהסיא ביין. לגבי שני בשני ( בני דודים) לכל הדעות פסול, שלא כנכתב בשאלה. המחלוקת היא לגבי ראשון בשלישי ומ"מ גם לדעת השו"ע יש לחוש לכך לכתחילה, ובפרט אחר שהרמ"א חלק ודאי אין לנו לקדש לכתחילה באופן זה. לכן אין לתת לסבא רבה להעיד וכן לא לדוד של אבי (או אם) החתן או הכלה. לכן הקירבה המותרת היא רק החל משני בשלישי. כלומר, מותר לבן דוד של אבי (או אם) החתן או הכלה להעיד, וכן מותר לבן של בן הדוד להעיד. כמובן שמותר גם לשלישי בשלישי, כלומר בני דודים שניים (יש להם סבא רבה משותף). עוד יש להדגיש, שכל מי שנחשב קרוב גם בן זוגו נחשב קרוב. לכן למשל גם הבעל של בת דודה פסול. היתר מיוחד יש בבן זוג בראשון בשלישי, שאף שהוא קרוב הבן זוג מותר, ולכן הבעל של דודה של אבי החתן (או הכלה) כשרים. ירבו שמחות בישראל!
שאלה: ללבוש מכנסיים בשבת שיש בהם כסף: אדם שגילה בליל שבת שבכיס מכנסו יש מטבע או שטר כסף, האם יכול להמשיך ללכת איתם? האם כשפושט אותם בלילה יכול בבוקר שוב ללבשם? רבו הדעות ונשמח לדעת את דעת הרב.
תשובה: אם לא מדבר בטלטול במקום שאין ערוב אלא הבעיה רק מוקצה, המשך ללכת ובבית תחליף את המכנסיים.
שאלה: לברך על בשמים בברכת הבדלה: האם בזמן ברכת הבדלה ליתר הנכחים גברים או נשים מותר לברך על הבשמים ומאורי האש?
תשובה: מותר, אבל לכתחילה עדיף יותר שכול השומעים יצאו ידי חובה בברכות שמברך המבדיל, שברוב עם הדרת מלך.
שאלה: ארכאולוגיה ועבודה זרה: בתשובה קודמת ( הרב הסביר כי פסלים שנמצאים בחפירות וכדו הם "מותרים, כי העבודה זרה הזו כבר התבטלה מן העולם". אני שואל את הרב אם זה חל גם על פסלים שנמצאו בארץ ישראל שאבותינו חטאו בם, מאחר שיהודי אינו יכול לבטל ע ז? השאלה נשאלה בהמשך לשאלה "ארכאולוגיה ועבודה זרה"
תשובה: אין להנות מהם. אך לימוד אינו נחשב הנאה, כי קול ומראה וריח אין בהם משום הנאה.
שאלה: פטנט למעשרות: ראשית כל אומר שאשמח לקבל תשובה מפורטת עם שלל הדעות הרווחות כיוון שזה נושא שמעסיק אותי זמן רב, ועכשיו לשאלה: חשבתי על רעיון מסויים שיוכל למנוע מאנשים אכילת פירות וירקות לא מעושרים. יכול אדם מסויים לחשוב על כל הפירות והירקות שקיימים ולבצע עליהם מעשר אפילו במחשבה ואפילו על קליפות או ממה שישאר מהפירות. אני חשבתי שזה יהיה אפשרי מכמה סיבות: א.זכין לאדם שלא בפניו ב.אפשר לבצע מעשר במחשבה ג. אפשר לבצע מעשר גם מהקליפות. ד. יש ברירה.(לכאורה כי זה דין דרבנן) מה הרב חושב על הרעיון? האם זה מעשי,ומדוע? אם לא, מה כן אפשר לעשות?(אולי בדיבור וכ ו) ו
תשובה: וברכת ד' הרעיון הוא בכיוון חיובי, אבל כבר קדמך הרב דוד בהר"ן זצ"ל, ואפילו נהג כך הלכה למעשה (מעט שינויים). אבל הקושי הגדול שהפירות אינם שלך ואתה מזכה משל אחרים, וכאן יש קושי הלכתי. ובאריכות רבה דן בשאלה זו הגר"שז אויערבאך זצ"ל בסוף ספרו מעדני ארץ שביעית, יש שם קונטרס המתייחס להצעה זו, והוא שלל אותה. ועיין בספר ארח דוד (תיקון הטבלים, עמ' שס"ג-תיב) שם מופיעים כל הכותבים בשאלה זו, ואף אתה יכול להוסף ברורים הלכתיים בנושא. אשמח לשמוע. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: הלכות בצל: רציתי לברר את ההלכות הקשורות לחריפותו של הבצל. -מה בדיוק הבעיה בבצל? (למה הוא שונה משאר הירקות? למה כשאר חותכים בצל בסכין בשרי חלבי, הבצל נהפך להיות בחזקת בשרי חלבי?) -האם גם כאשר חותכים בצל בקרש חיתוך בשרי חלבי הבצל נהפך להיות בחזקת בשרי חלבי? (או רק כאשר חותכים בסכין חיתוך, זה משנה?) -האם כאשר מטגנים מבשלים אופים בצל בסיר תבנית בשרי חלבי זה הופך את הבצל להיות בחזקת בשרי חלבי?
תשובה: ב"ה שלו-ם וברכה, על פי חכמינו זיכרונם לברכה, דבר חריף, כגון: בצל ושום, מעוררים טעמים שנבלעו בכלים אף כאשר הטעמים נפגמו אחר שעברו 24 שעות מהשימוש בבשר גבינה. הטעמים מתעוררים ע"י חימום או חיתוך בסכין שגורם לחיכוך בין הסכין לבצל. בזמן חיתוך הבצל קיים גם חיכוך בין הבצל לקרש החיתוך לכן דין קרש החיתוך דומה לדין הסכין. יש להוסיף, שהחריפות היא רק כאשר הבצל השום טריים לא מבושלים, כי הבישול ממתיק אותם. הרב חגי בר גיורא
שאלה: לנקות מפה מחומרים סנטטים בבשבת: 1. מפת שולחן שארוגה מחומרים סינטטיים, האם מותר לנקותה במים כמו עור? 2: כנ"ל מפה מניילון קשה?
תשובה: 1. אם המים לא נספגים זה יהיה מותר. 2. כן, מכיוון שאין מפה זו בולעת.
שאלה: מעשר בשבת: תוספות רי"ד במסכת שבת,דף קמב כותב שאדם יכול לפני כניסת שבת או גם בבין השמשות להגיד על טבל וודאי!, שאמור ביום השבת לאכול-"מה שאני אפריש במוצאי-שבת. ואז בשבת לאכול מהפירות,ובמוצ"ש להפריש. האם כך נפסק?
תשובה: וברכת ד' יכול להפריש גם בשבת, מכיוון שההפרשה כבר חלה ביום שישי, א"כ ההנחה בצד איננה הפרשה כלל. לדעת התוס' רי"ד ההפרדה של הפירות היא גם הפרשה ממשית, ועל כן הזקיק שיעשה במוצא"ש. אבל לשיטתנו, הכל נגמר ביום שישי ובשבת רק מברר ואין זה הפרשה האסורה בשבת. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: פסיקת הלכה בניגוד לתלמיד חכם: רציתי לשאול שאלה מהרב ליאור. אם קבלתי היתר הוראה מת"ח מובהק, האם מותר לי גיל 39 לפסוק הלכה אחרי שיקול דעתי העניה כאשר מחבר אחד מפורסם מבני זמנינו פסק לחומרא אחרת ממני? האם זו יוהרא-חוצפה או בטחון בקב"ה שינחני נכון?
תשובה: אם אתה רוצה להחמיר - מותר. אם אתה בר הכי, אתה יכול לברר עם רבך את ההלכה.
שאלה: מאמרי פסיכולוגיה שכתב יהודי כופר: לרב המשיב האם מותר לקרוא מאמרים של פסיכולוגיה שכתב יהודי כופר בזמננו?
תשובה: אם תוכן הספר מבוסס על דברי כפירה, הוא אסור. אלא א"כ יש בו דברים נחוצים לצורך המקצוע ויש לך חוש ביקורת מפותח וחוט שדרה חזק לסנן את הדברים. אם התוכן ניטראלי, מותר.
שאלה: ידע בנושא לא תורנים: הייתי מעוניין לדעת האם אסור ללמוד לעסוק (גם במסגרת עבודה וגם לאחר העבודה) במדעים שאינם תורניים, למשל, מתמטיקה, פיסיקה, הנדסת תוכנה וכו ולהקדיש להם זמן (כמו הוכחת השערות ועיסוק בתכנים מתמטיים בניית תוכנות לצורכי לימוד עיסוק בפיסיקה וכדומה בשעות הפנאי)?
תשובה: שעות הפנאי נועדו בעיקרון ללימוד תורה, אך המושג פנאי שונה מאדם לאדם. אם אתה חש בצורך גדול ללמוד מדעים, אין בכך ביטול תורה בתנאי שתקפיד להותיר פנאי רציני ללימוד תורה.
שאלה: הרב לא ענה על השאלה במלואה.: האם כל בני האדם שנולדו מאדם וחוה היו יהודיים? או שלא היתה במזמנם חלוקה של דתות? מה היו בני האדם כולם לפני קבלת התורה? איך נוצרו עדות שונות ודתות שונות? לפי מה? איך נולדו הארצות והשפות? לרב. השאלה נשאלה בהמשך לשאלה "איך נולדו עמים שונים ושפות שונות?"
תשובה: ראשית, הביטוי יהודי נובע משמו של שבט יהודה. מאחר ועשרת השבטים גלו על ידי אשור ונשארה רק ממלכת יהודה, נקראו מאז אנשי הארץ יהודים, כלומר, בני שבט יהודה או ממלכת יהודה. ובגלל שמקומם של עשרת השבטים אינו ברור שם זה כולל בימינו את כל חלקי עם ישראל. השם 'עם ישראל' או 'בני ישראל' נובע מכך שכולנו צאצאי יעקב אבינו שנקרא גם 'ישראל'. יוצא אם כן, שרק בניו של יעקב אבינו נקראים 'עם ישראל' או 'יהודים'. כשאדם הראשון נוצר, ובניו אחריו, עדיין לא הייתה חלוקה לעמים. החלוקה הייתה לפי משפחות. כל משפחה היה לה זהות אישית משלה. לאחר מגדל בבל פיזר הקב"ה את המשפחות בכל העולם והם נפרדו לעמים שונים. אמנם, כבר מאדם הראשון תמיד היה אדם שהסגולה האלוקית הייתה בטבעו והוא העביר אותה לבניו או רק לבן אחד. אברהם אבינו היה בעל סגולה והיא עברה ממנו ליצחק וממנו ליעקב. יעקב הוא הראשון שכל בניו קיבלו סגולה אלוקית זו ומאז היא חלק טבוע בצאצאיו. אמנם בניו נחשבו כעם בהגדרתם (ולא כמשפחה) רק לאחר יציאת מצרים. אדם הראשון נוצר מהקב"ה והאמונה עברה ממנו לבניו, אולם רק מי שהסגולה בקרבו היה בעל קרבת ה'. לגבי השאר איננו יודעים וחלקם עבד עבודה זרה. אברהם אבינו גילה את האמונה והפיצה לכל בני דורו ויצחק, יעקב ובניו המשיכו בדרכו. חיוב קיום תורה ומצוות נהיה רק ממתן תורה על הר סיני (למרות שח מעידים שהאבות קיימו את כל התורה אבל לא מתוך חובה). הנצרות והאסלם התפתחו הרבה דורות מאוחר יותר ולקחו חלק גדול מהיהדות.
שאלה: להצביע לבית היהודי ששילבה ברשימתה נשים וחילונים: האם להצביע לבית היהודי בבחירות שייתקיימו בשבט תשסג, לאחר ששילבה במפלגתה נשים ואנשים שאינם שומרי מצוות לא מתוך אילוצים אלא מתוך אידיאל שכך צריכה להיראות פני המפלגה. הבעיה לכאורה בשני היבטים, ראשית לתת יד למעשה שאולי פסול מבחינה הלכתית (אם אפשר שהרב יפרט את הבעיות ההלכתיות בנוגע הן לנשים והן לאנשים שאינם שומרי מצוות) ושנית, העובדה שדומה כי מפלגת הבית היהודי איננה מקבלת את דעת הרבנים, מהווה סיבה כשלעצמה שלא להצביע למפלגה זו.
תשובה: (תשובה הלכתית עקרונית שאינה כוללת הוראה למעשה, מכיוון שניתן לשאול רק שאלות הלכתיות גרידא) יש הרבה פוסקים הסוברים שמותר לבחור בנשים כנבחרות ציבור, כי זה לא נחשב מעמד שלטוני אלא הם יותר משמשות כיועצות. יותר חמור להצביע לאנשים שהולכים למסור את הארץ ועושים דבר עבירה. לכן זו שאלה של צדקות שאינה במקום הנכון.
שאלה: טיפול בפצעי בגרות בשבת: א. ישנם כל מיני תכשירים למניעה ולטיפול בפצעי בגרות. רציתי לשאול אלו מהם מותרים האם מותר למרוח קרם על הפנים. (שמעתי שיש מתירים לשים את הקרם מבלי למרוח אותו)? ב. האם מותר לשטוף את הפנים בסבון מיוחד נגד פצעי בגרות. האם מותר לשטוף את הפנים בסבון רגיל? האם מותר לשטוף את הפנים בסבון מיוחד נגד פצעי בגרות, שצריך לעסות אותו לתוך עור הפנים? ג. אם התשובה לאחת מכל השאלות הנ"ל היא להתיר, האם מותר לשים קרם סמוך לצאת השבת, כאשר ברור שהשיפור יהיה ניכר רק לאחר צאת השבת או שמא יש בזה הכנה מקודש לחול?
תשובה: 1. מריחה בתכשיר סמיך אסורה משום ממרח. הנחת משחה ללא מריחה מותרת. עדיף תכשיר נוזלי,.אין בו איסור ממרח. 2. הספרדים משתמשים בסבון בשבת. האשכנזים - לא. אך סבון נוזלי מותר גם לאשכנזים. סבון רגיל עדיף כי אין בו משום תרופה. 3. הכנה משבת לחול אסורה אך לצורך מראה מכובד גם לכבוד השבת עצמה - מותר.
שאלה: העונג שלי בשבת הוא לישון: ראיתי שכתבו הפוסקים שראוי לכל אדם להתפלל בשבת מנחה גדולה וללמוד עד לצאת השבת. אבל עונג שבת בשבילי הוא דווקא להרבות בשינה, לשחק עם משפחתי ולקרוא דברים שאינם של תורה. כיצד עליי לנהוג?
תשובה: ראוי לנצל את השבת ללימוד תורה. אין זמן מוגדר לכך אלא כל אדם לפי יכולתו. שינה היא תענוג אולם במידה. וכן אכילה ובילוי בחיק המשפחה, הכל במידה. ולהקדיש גם זמן רציני לתורה.
שאלה: לאכול בכלים של כשרות רגילה: מי שמקפיד בחלב ישראל, מותר לאכול במסעדה כשרה מאכלי חלב ישראל בכלי אוכל של חלב עכו"ם? או בשר גלאט בכלים של בשר כשר?
תשובה: ב"ה שלו-ם וברכה, איסור חלב ישראל הוא מרבנן, משום חשש לחלב מבהמה טמאה. איסור בשר חלק הוא מחשש נקב בריאה, שהוא טריפה מהתורה. לכתחילה יש להכשיר את כלי הבישול, אפשר להקל בכלי האכילה. הרב חגי בר גיורא
שאלה: נקיון ונקיות לתפילה ולתפילין: הרב. מחילה מכבוד הרב, אך רציתי לשאול את הרב שתי שאלות בענייני תפילה ותפילין: 1. רציתי לשאול בגדר הדין שאם לאדם יש צואה על הנעליים, אסור לו להתפלל. א. מה נחשב לצואה? האם גם מי רגליים? ב. האם אחרי כל פעם שנכנסים לשירותים שהרצפה קצת מטונפת צריך לנקות את הנעליים? האם כשהולכים סתם ברחוב (שיתכן שהוא מלוכלך) צריך לנקות את הנעליים לפני התפילה? ג. איך מנקים את הנעליים ממי רגליים? האם צריך להעביר עליהם מים? 2. רציתי לשאול בגדר חציצה בתפילין. המשנ"ב כותב שיש להקפיד בחציצה גם בעפר ובכינים. איך ניתן להקפיד ולדקדק כל כך? הלא אם האדם סתם מנגב את ראשו, יתכן וישנם לכלוכים או "פירורים" קטנים במה שמנגב. ובתפילין של יד- יש הרבה פעמים חוטים קטנים שנשארים מהחולצה. איך ניתן לדעת אם יש כינים במקום התפילין? מה ניתן לעשות על מנת להימנע מחציצה בתפילין? (אם אפשר, אשמח למקורות.)
תשובה: 1. א.כאשר אין ריח לא צריך לחשוש אלא במקום המוחזק לכך. (השו"ע עו,ב,ז.) ב. מי רגלים, אף אם נרטב בגדו הפנימי מותר לקרות ולהתפלל - ולכן אין לחשוש למי רגליים בנעליו. (שו"ע עח,א.פב,ב) 2. נכון, כך כותב מ"ב כז,יד. בזמנו התרחצו לעיתים רחוקות, במקרה הטוב לקראת שבת, אך כאשר מתרחצים כול יום יומיים ושומרים על תספורת קצרה ויודעים שהראש נקי מכינים, אין לחשוש. ה' יצליח דרכך.
שאלה: ראיה להתר שימוש במגבונים מסחיטת ענבים: האם ניתן ללמוד מהיתר סחיטת ענבים לקדרה לסחיטת המגבונים בזמן הניגוב? בזמן סחיטת הענבים יש כאן חומר ששייך בו איסור תורה לכו"ע, אופן הפעולה "סוחט אדם" משמע שההתר לעשות כן הוא בכל אופן גם בדרך שדרכו בכך (וכן מבואר ברמב"ם), במהלך הנפילה מהאשכול לקערה יש תוצר של משקה הניכר לעין. ובכ"ז פסקו כל הפוסקים להתר. במגבונים בחומר הנסחט יש מח ראשונים אם שייך בו סחיטה דדש, אופן הפעולה הוא של ספיגה ולא סחיטה, וכן המשקה הנסחט נוגע מיידית בצואה מתחתיו ובמגבון מעליו ואין כאן יצירת משקה בעין כלל (הלחות הנשארת לאחר הניגוב לא חמורה מהלחות הניכרת על פני הקדרה ויד האדם הסוחט, ונראה שלא שייך לאסור בגללה, כיוון שאין זו תוצרת חשובה כלל או מפני שגוף התינוק חשיב לעולם כסוחט לאיבוד שאין בו מקום קיבול משקים כלל, לעומת זאת המשקה הנצרך מיידית להרטבת הצואה חשיב כנכנס למאכל ומוכח מסוגיין שאין בו איסור). השאלה נשאלה בהמשך לשאלה אישית
תשובה: וברכת ד' סחיטת ענבים הותרה כיוון שזה אוכל לאוכל. כאן המגבונים אינם אוכל, ולכן אסור להוציא משקה מבגד ומוכין (כמבואר סי' שכ סעי' טז מ"ב ס"ק מד) מכיוון שאין זה מאוכל לאוכל. ויש בזה פס"ר אפילו שאינו מתכוון. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: אדם ששבר כוס מגמ"ח: שאלוני ממוסד חינוכי. יש גמ"ח כוסות, שאדם שרוצה לשתות לוקח כוס ומחזיר. ראובן לקח כוס ואחר שגמר לשתות שם אותה ליד רגליו בריצפה ושמעון עבר ושבר. מה הדין את מי לחייב? הרי שמעון פטור כי לא מתבונן למטה וראובן גם פטור כי זה גרמא. בעל הגמ"ח טוען מכיוון שכתוב בתקנון, שכולם קראו אותו, שכל מי ששבר חייב לשלם, אזי הכוונה היא ברורה - שכל מי ששבר מציאותית! הוא חייב לשלם! ולכן שמעון חייב! אשמח לשמוע את דעתך הרחבה.
תשובה: למעשה: ראובן ודאי חייב לשלם, ולגבי שמעון, הדבר תלוי, אם רגילים להניח באותו מוסד חינוכי דברים על הריצפה, בתדירות כזו שמצפים מאדם ההולך להסתכל על הריצפה, הוא חייב, ואם לא, פטור. במקרה שהשובר חייב, הבעלים יכול להחליט האם לגבות את הת ממנו או מהשואל והשואל יגבה חזרה מהמזיק הסבר: לגבי ראובן(השואל):ראובן שאל את הכוס מהגמ"ח ולכן יש עליו חיוב שואל. שואל חייב בכל מקרה שאינו יכול להחזיר את מה ששאל גם אם לא הזיק בעצמו וגם אם מתה מעצמה כמבואר במשנה ב"מ פ"ז מ"ח, ופשוט בכל הפוסקים ושו"ע חו"מ סימן ש"מ ס"א (למעט כמה מקרים מסוימים שאינם נוגעים לשאלתך) ולכן אין שום נפק"מ בדיון על גרמא. לגבי שמעון:אכן הגמרא בב"ק (כז:)אומרת שאין דרכם של בנ"א להתבונן בדרכים, ומטעם זה מי שהזיק בהילוכו פטור, וכן נפסק בשו"ע חו"מ סימן תי"ב. אולם, שם גם מבואר שזה דווקא במקום שאין רגילות שיהיו דברים על הרצפה, אולם במקום שידוע שמצוי שמניחים דברים, על האדם להתבונן,ולכן הדבר תלוי במציאות באותו מקום. במקרה שאדם הזיק חפץ לגבי טענת בעל הגמ"ח לחייבו מכח התקנון לא הבנתי מדוע הוא חושב שבכוחו לחייב את השובר, התקנון הוא תנאי השאלה מהגמ"ח ואינו יכול לחייב את מי שלא משתמש בו. הרב יעקב גרוס
שאלה: רכב נתקע ברכב אחר שבלם בחרום: אחד נסע ברחב ונאלץ לעצור פתאום כדי לא לדרס חתולה והרכב מאחוריו נתקע בו והרכב ניזוק. האם פטור כי אם הוזקו כליו ע"י בור?
תשובה: א. כל אדם שרץ, אפילו ברשות הרבים, אין לו רשות לרוץ אלא אם יש לו אפשרות לעצור ולעמוד כשירצה. אבל אם אין לו אפשרות כזאת הרי זה נחשב "רץ שלא ברשות" וחייב על נזקיו. ב. הפוסקים האחרונים הגדירו נזק שנעשה ע"י רכב בעת נסיעה שנהוג על ידי אדם כ"נזקי גופו-אדם המזיק", בדומה לנזק שנעשה ע"י בהמה לחברתה בזמן שאדם רוכב עליה. ג. מנהג המדינה והחוק בארץ ישראל שמוטלת אחריות על הרכב הנוסע מאחור לשמור מרחק מספיק בכדי שיוכל לעצור בעת חרום. ד. אשר על כן, נראה שהרכב הראשון פטור והרכב שהיה מאחור פשע. להרחבה:חושן משפט סימן שע"ח. רא"ש כלל ק"א סק' ה'
שאלה: צאת הצום למנהג הספרדים: מה מנהג הספרדים בצאת הצומות כל לוח כותב משהו אחר? 1- האם צאת הצום בעשרה בטבת זה 13.5 דקות אחרי השקיעה? 2- צאת הצום בתענית אסתר? 3- צאת הצום ב-י"ז תמוז? 4- צאת הצום בתשעה האב? ולימשהו חלש? 5- צאת הצום ביום כיפור? ולחלש?
תשובה: צאת כל הצומות הם לאחר 20 דקות מהשקיעה, ויש לוקחים 25 דקות. לחלשים לכל הדעות מספיק 20 דקות. יום הכיפורים שונה מיתר הצומות, שמוסיפים מחול על הקודש בכניסה וביציאה, ולכן יציאת הצום לאחר 35 דקות. צאת הצום זהה לכלל ישראל.
שאלה: תפילה בנץ החמה ביחיד למנהג הספרדים: האם תפילה בציבור לא בנץ אך בזמנה עדיפה תמיד על תפילה בנץ-החמה ביחיד ומדובר שהוא מתפלל בכוונה?
תשובה: ישנה מחלוקת בזה, אך לענ"ד בדורנו לרובם ככולם עדיף להתפלל בציבור ולכוון ככל שירצה ולא יתפלל ביחיד.
שאלה: הקפדה בכשרות אצל החמות: הרב, אצל ההורים של בעלי יש מספר דברים שאנחנו מקפידים עליהם והם לא. ארטישוק - האם יש הבדל באכילה בין העלים של הארטישוק לבין הלבבות, השורש? אני ובעלי מתחמקים מלאכול, השאלה מה לעשות עם הילדים (5,3), לתת להם לאכול או למנוע מהם? אני מאוד לא רוצה שיפגעו שאנחנו לא אוכלים אצליהם. כרוב - חמותי חותכת את הכרוב דק ולאח מכן משרה אותו במים. השאלה אם יש מקום להקל על בדיקה שנעשתה באופן כזה? חסה - בדר"כ הם כן קונים ללא חרקים, אבל בשבת האחרונה ראיתי שזו היתה חסה ערבית רגילה. האם יש ירקות עלים שאפשר יותר להקל בהם? השאלה כמה למנוע מהילדים וכמה משום דרכי לא להגיד כלום בעניין?
תשובה: וברכת ד' יישר כח על הרגישות. א. ארטישוק לבבות כמעט ולא נגוע, ולכן אפשר לאכול אותו מבושל. ארטישוק רגיל יש בו נגיעות גדולה, וקשה להתיר. לגבי ילדים, נראה שאם הם מנקים אותו היטב לפני השימוש, והאוכל מבושל אפשר להקל. ב. כרוב, ג"כ מכיוון שעובר שטיפה טובה, נראה שבמבושל אפשר להקל גם לכם, אבל בודאי לילדים. ג. חסה חיה לא לאכול. אבל אם עושים בדיקות מסוימות, אפשר לאכול לאחר בישול. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: שינוי תדר בשבת: על התשובה המהירה, התשובה שניתן להנמיך ווליום פותרת את הבעיה, אך אם יורשה לי אשמח לדעת האם גם שינוי התדר מותר, כי יש מכשירים בהם הווליום דיגיטלי אך התדר מכאני. השאלה נשאלה בהמשך לשאלה אישית
תשובה: הדין זהה, אין כאן פעולה חשמלית אך יש איסור טלטול מוקצה.
שאלה: אכילה לאחר הדלקת נרות: הרב, אני אשכנזיה, לפני החתונה לא הייתי אוכלת לאחר הדלקת נרות שבת עד לקידוש. התחתנתי לפני כ-4 שנים עם ספרדי ובכל זאת המשכתי לא לאכול, למרות שהבנתי שיש אפשרות להתנות שאוכלים לאחר ההדלקה כל עוד לא היתה שקיעה. בזמן האחרון יוצא לי הרבה להגיע לשבת בלי לטעום תוך כדי הריון או הנקה. השאלה האם אכן יש אפשרות להדליק נרות ולאכול אח"כ עד לזמן השקיעה? האם אני צריכה לעשות התרת נדרים או שזה מותר לי מזמן החתונה?
תשובה: מניקה ומעוברת יכולה להתנות ואין צורך בהתרת נדרים.
שאלה: טיפות עיניים עם חומר מרירית המעי של חזירים: יש לי שאלה קצת מוזרה. קיבלתי מרופא העיניים טיפות עיניים בשם "הילו פארין" HYLO PARIN להפתעתי, אחד הרכיבים שלה הוא "הפרין"- מרירית המעי של חזירים. התרופה מיועדת רק לשימוש בעיניים. האם התרופה מותרת לשימוש??
תשובה: וברכת ד' מותר להשתמש. רפואה שלמה, בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: טיטולים באמבטיה בשבת: טיטולים שנמצאים בחדר אמבטיה ולא נעים לראותם, האם מותר לזקרם מדין גרף של רעי? הרי אמבטיה זה לא מקום דירה של האדם?
תשובה: מותר לזורקם מהאמבטיה אם בני הבית נמצאים שם בשבת. לכתחילה בשבת יש לזרוק את החיתולים לפח  או למקום אחר שאינו מפריע  מיד עם החלפתם כדי לא להגיע למצב שמטלטלים אותם שוב.